cid:image001.jpg@01D4A27B.A06CD0B0

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

OIB: 77561654785

Ured predsjednika

Broj: 7 Su-131/2020-78.

Vinkovci, 3. studenog 2020.

Općinski sud u Vinkovcima, po predsjedniku suda Ivanu Katičiću, temeljem članka 52. stavka 1. i članka 61. Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19 i 98/19.) i odobrenja Ministarstva pravosuđa i uprave Klasa: 119-02/20-04/199 Urbroj: 514-04-01-01-01/3-20-06 od 28. rujna 2020. za prijam službenika u državnu službu u Općinski sud u Vinkovcima – administrativni referent-sudski zapisničar – 3 (tri) izvršitelja na određeno vrijeme, donosi

R J E Š E N J E

o prijmu u državnu službu

1. Martina Babić Brnić, prima se u državnu službu na određeno vrijeme na radno mjesto administrativni referent – sudski zapisničar do povratka službenice Matee Bertić sa bolovanja
2. Ana Petrinić, prima se u državnu službu na određeno vrijeme na radno mjesto administrativni referent – sudski zapisničar do povratka službenice Ivane Grabar
3. Jelena Simić, prima se u državnu službu na određeno vrijeme na radno mjesto administrativni referent – sudski zapisničar do povratka službenice Marije Jonjić
4. Početak rada, trajanje probnog rada, plaća, te ostala prava i obveze koja za službenice proizlaze iz državne službe bit će određeni rješenjem o rasporedu na radno mjesto.
5. Žalba ne odgađa izvršenje rješenja.

Obrazloženje

Općinski sud u Vinkovcima proveo je postupak za prijam u državnu službu na radno mjesto administrativni referent–sudski zapisničar, 3 (tri) izvršitelja na određeno vrijeme, temeljem internog oglasa koji je objavljen dana 5. listopada 2020. na web stranici Ministarstva pravosuđa i uprave, na web stranici Općinskog suda u Vinkovcima, te oglasnim stranicama Hrvatskog zavoda za zapošljavanje, nadležne službe u Vinkovcima.

Na objavljen oglas prijavilo se 31 kandidat, od kojih 13 kandidata nije ispunjavalo formalne uvjete iz oglasa, o čemu su pismeno obaviješteni, te se nisu smatrali kandidatima u ovom postupku prijma.

Kandidati koji su ispunjavali formalne uvjete za prijam u državnu službu pozvani su na testiranje koje se sastojalo od pismenog testiranja provjere poznavanja Sudskog poslovnika i poznavanje Pravilnika o radu u sustavu eSpisa, te prijepisa teksta na osobnom računalu. Na testiranje je pristupilo 6 kandidata, dok 12 kandidata nije pristupilo, te se smatra da su povukli prijavu na oglas i ne smatraju se više kandidatima. Pisanu provjeru znanja prošla su 4 kandidata te je testiranju prijepisa teksta na računalu pristupilo 4 kandidata od kojih su tri kandidata uspješno prošli ovo testiranje. Nakon provedenog testiranja kandidati koji su zadovoljili na testiranju pristupili su na razgovor s Komisijom za provedbu oglasa.

Komisija je u neposrednom kontaktu s kandidatima imala za cilj utvrditi interes, profesionalne ciljeve i motivaciju za rad, te na temelju ukupnih rezultata testiranja i intervjua dostavila čelniku tijela rang listu kandidata.

Cijeneći predloženu rang listu kandidata nakon pismenog testiranja i intervjua, te uvidom u životopis kandidatkinja, odlučeno je da se izaberu kandidatkinje koje su uspješno prošle sve dijelove testiranja.

Kandidatkinja Martina Babić Brnić, nalazi se na prvom mjestu, uspješno je prošla sve dijelove testiranja i ostvarila ukupan broj bodova 29, ima odgovarajuću stručnu spremu, više od godinu dana radnog iskustva u struci, nema položen državni stručni ispit, ali ga je dužna položiti u zakonskom roku sukladno članku 56. stavku 3. Zakona o državnim službenicima.

Kandidatkinja Ana Petrinić nalazi se na drugom mjestu, uspješno je prošla sve dijelove testiranja i ostvarila ukupan broj bodova 29, ima odgovarajuću stručnu spremu, više od dvije godine radnog iskustva u struci, nema položen državni stručni ispit, ali ga je dužna položiti u zakonskom roku sukladno članku 56. stavku 3. Zakona o državnim službenicima.

Kandidatkinja Jelena Simić nalazi se na trećem mjestu, uspješno je prošla sve dijelove testiranja i ostvarila ukupan broj bodova 28, ima odgovarajuću stručnu spremu, više od godine dana radnog iskustva u struci, nema položen državni stručni ispit, ali ga je dužna položiti u zakonskom roku sukladno članku 56. stavku 3. Zakona o državnim službenicima.

Izabrane kandidatkinje pokazale su dobre rezultate u postupku testiranja imajući u vidu specifičnost radnog mjesta administrativnog referenta - sudskog zapisničara, kao i iskazan veliki stupanj motiviranosti za rad.

Izabrane kandidatkinje dostavile su uvjerenje o zdravstvenoj sposobnosti za obavljanje poslova radnog mjesta administrativni referent – sudski zapisničar.

Također je po službenoj dužnosti izvršena provjera nepostojanja zapreka za prijam u državnu službu na navedeno radno mjesto.

Sukladno odredbi članka 52. stavka 2. Zakona o državnim službenicima ovo rješenje dostavlja se kandidatima prijavljenim na oglas javnom objavom na web stranici Općinskog suda u Vinkovcima <https://sudovi.hr/hr/osvk/> i web stranici Ministarstva pravosuđa i uprave [mpu.gov.hr](http://www.uprava.gov.hr), a dostava svim kandidatima smatra se obavljenom istekom osmog dana od dana javne objave na web stranici Ministarstva pravosuđa i uprave.

Probni rad je utvrđen temeljem odredbe članka 61. stavka 4. Zakona o državnim službenicima.

Temeljem članka 61. stavka 12. Zakona o državnim službenicima žalba protiv rješenja o prijmu u državnu službu na određeno vrijeme ne odgađa izvršenje rješenja.

Slijedom navedenog, riješeno je kao u izreci ovog rješenja.

Predsjednik suda

Ivan Katičić

Pouka o pravnom lijeku:

Protiv ovog rješenja može se izjaviti žalba Odboru za državnu službu u roku od 15 (petnaest) dana od dana primitka istog. Žalba se dostavlja putem ovoga suda u 2 (dva) istovjetna primjerka.

Dostaviti:

-svim kandidatima javnom objavom, putem web stranice Ministarstva pravosuđa i uprave i web stranice Općinskog suda u Vinkovcima